Ir-Regolament tal-Kummissjoni (KE) Nru 1174/2003
ta' l-1 ta' Lulju 2003
li jemenda Regolament (KE) Nru 20/2002 li jispeċifika regoli għall-implimentazzjoni ta' l-arranġamenti speċifiċi hekk kif introdotti mir-Regolamenti tal-Kunsill (KE) Nru 1452/2001, (KE) Nru 1453/2001 u (KE) Nru 1454/2001dwar kif ifornu r-reġjuni l-aktar 'il bogħod miċ-ċentru
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1454/2001 tat-28 ta' Ġunju 2001 li jintroduċi ċerti prodotti agrikoli fil-Gżejjer Kanarji u jħassar Regolament (KEE) Nru 1601/92 (Poseican) [1], kif ġie emendat l-aħħar darba bir-Regolament tal-Kummissjoni (KE) Nru1922/2002 [2], u b'mod partikolari it-tielet minn l-Artikolu 3(5), l-Artikolu 3(6) u l-Artikolu 20 tiegħu,
Billi:
(1) Ġew innotati xi riferenzi żbaljati fid-disposizzjonijiet dwar l-esportazzjoni mill-ġdid ta' prodotti fl-istat naturali jew ippakkjati lokalment fl-Artikolu 20 tar-Regolament tal-Kummissjoni (KE) Nru 20/2002 [3], kif emendat l-aħħar darba mir-Regolament (KE) Nru 1215/2002 [4].
(2) L-Anness ma' Regolament (KE) Nru 20/2002 jistabbilixxi l-kwantitajiet massimi ta' prodotti proċessati li jistgħu jinġarru bil-baħar ta' kull sena mill-Gżejjer Kanarji fil-kuntest ta' esportazzjoni u kunsinni tradizzjonali. Xi kodiċi NM tal-prodotti li jinsabu f'dan l-Anness iridu jiġu emendati sabiex jikkorrispondu mad-definizzjonijiet li hemm fl-Anness I tar-Regolament tal-Kunsill (KEE) Nru 2658/87 dwar it-tariffa u n-nomenklatura statistika u dwar it-Tariffa Doganali Komuni [5], kif ġiet emendata l-aħħar darba bir-Regolament (KE) Nru 2176/2002 [6]. Biex l-affarijiet ikunu ċari kemm jista' jkun, l-Anness ma' Regolament (KE) Nru 20/2002 għandu jiġi mibdul kollu kemm hu.
(3) Bħala riżultat ta' dan ir-Regolament (KE) Nru 20/2002 għandu jiġi mibdul.
(4) Il-Kumitati ta' Ġestjoni kkonċernati kollha qablu mal-miżuri previsti f'dan ir-Regolament.
ADOTTAT DAN IR-REGOLAMENT:
Artikolu 1
Ir-Regolament (KE) Nru 20/2002 għandu jiġi mibdul kif ġej:
1. Fl-Artikolu 20:
(a) punt (ċ) għandu jiġi ssostitwit b'dan li ġej:
"(ċ) il-prodotti msemmija fil-(b) ma jistgħux jikkwalifikaw għal rifużjoni ta' l-esportazzjoni;"
(b) punt (e) għandu jiġi ssostitwit b'dan li ġej:
"(e) il-prodotti msemmija fid-(d) jistgħu jikkwalifikaw għal rifużjoni ta' l-esportazzjoni;"
2. L-Anness għandu jiġi sostitwit bl-Anness li jinsab ma' dan ir-Regolament.
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-1 ta' Lulju 2003.